2003/607/EY: Komission päätös, tehty 18 päivänä elokuuta 2003, Slovakiasta peräisin olevien kalastustuotteiden tuontia koskevista erityisedellytyksistä (ETA:n kannalta merkityksellinen teksti) (tiedoksiannettu numerolla K(2003) 2975)



Virallinen lehti nro L 210 , 20/08/2003 s. 0020 - 0024



Komission päätös, tehty 18 päivänä elokuuta 2003, Slovakiasta peräisin olevien kalastustuotteiden tuontia koskevista erityisedellytyksistä (tiedoksiannettu numerolla K(2003) 2975) (ETA:n kannalta merkityksellinen teksti) (2003/607/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY(1), sellaisena kuin se on viimeksi muutettuna asetuksella (EY) N:o 806/2003(2), ja erityisesti sen 11 artiklan, sekä katsoo seuraavaa: (1) Slovakia on yhteisöön liittyvä valtio. Siellä on tehty komission puolesta yhteisöön vietävien kalastustuotteiden tuotanto-, varastointi-, markkinointi- ja lähetysolosuhteita koskeva tarkastus. (2) Direktiivin 91/493/ETY vaatimukset on saatettu osaksi Slovakian lainsäädäntöä. (3) Erityisesti "State Veterinary and Food Administration (SVFA)" kykenee tehokkaasti tarkastamaan, että voimassa olevaa lainsäädäntöä sovelletaan. (4) SVFA on antanut virallisesti takeet direktiivin 91/493/ETY liitteessä olevassa V luvussa vahvistettujen, suoraan ihmisen ravinnoksi tarkoitettujen, vesiviljeltyjen elävien makean veden kalojen terveystarkastusta ja -valvontaa koskevien vaatimusten noudattamisesta sekä mainitun direktiivin säännöksiä vastaavien hygieniavaatimusten noudattamisesta. (5) On aiheellista vahvistaa direktiivin 91/493 mukaisesti yksityiskohtaiset säännöt Slovakiasta yhteisöön tuotaville kalastustuotteille. Säännöissä on täsmennettävä, että vain suoraan ihmisravinnoksi tarkoitettujen, vesiviljeltyjen elävien makean veden kalojen tuonti yhteisöön on sallittua. (6) On myös tarpeen laatia luettelo hyväksytyistä laitoksista. Luettelo on laadittava SVFA:n komissiolle toimittaman ilmoituksen perusteella. (7) Tarvittavan siirtymäajan varmistamiseksi on aiheellista, että tätä päätöstä ryhdytään soveltamaan kolmen päivän kuluttua sen julkaisemisesta. (8) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla "State Veterinary and Food Administration (SVFA)", jota avustaa "District Veterinary and Food Administration (DVFA)", on Slovakian toimivaltainen viranomainen, joka tarkastaa ja todistaa, että kalastustuotteet täyttävät direktiivin 91/493/ETY vaatimukset. 2 artikla Slovakiasta yhteisöön tuotujen kalastustuotteiden on täytettävä 3, 4 ja 5 artiklassa säädetyt vaatimukset. 3 artikla 1. Kalastustuotteiden on oltava suoraan ihmisravinnoksi tarkoitettuja makeassa vedessä viljeltyjä eläviä kaloja, jotka kuuluvat seuraaviin lajeihin: a) karppi (Cyprinus carpio) b) ruohokarppi (Ctenopharyngodon idella) c) hopeapaksuotsa (Hypophthalmichtys molitrix) d) hauki (Esox lucius) e) monni (Silurus glanis) f) kuha (Stizostedion lucioperca) g) taimen (Oncorhynchus mykiss, Salmo trutta) h) harjus (Thymallus thymallis) i) puronieriä (Salvelinus fontinalis). 2. Jokaiseen lähetykseen on kuuluttava numeroitu, asianmukaisesti täytetty, päivätty ja allekirjoitettu, yhdelle liuskalle laadittu alkuperäinen terveystodistus, jonka malli on liitteessä I. 3. Todistus on laadittava vähintään yhdellä sen jäsenvaltion virallisista kielistä, jossa valvonta tapahtuu. 4. Todistuksessa on oltava SVFA:n edustajan nimi, virka-asema ja allekirjoitus sekä sen virallinen leima, ja ne on merkittävä todistukseen tehtyjen hyväksymismerkintöjen väristä poikkeavalla värillä. 4 artikla Kalastustuotteiden on oltava lähtöisin liitteessä II olevassa luettelossa mainitusta hyväksytystä laitoksesta. 5 artikla Jokaiseen pakkaukseen on merkittävä lähtemättömästi ilmaisu "SLOVAKIA" ja alkuperälaitoksen hyväksyntä- tai rekisterinumero. 6 artikla Tätä päätöstä sovelletaan 23 päivästä elokuuta 2003. 7 artikla Tämä päätös on osoitettu kaikille jäsenvaltioille. Tehty Brysselissä 18 päivänä elokuuta 2003. Komission puolesta David Byrne Komission jäsen (1) EYVL L 268, 24.9.1991, s. 15. (2) EUVL L 122, 16.5.2003, s. 1. LIITE I >PIC FILE= "L_2003210FI.002202.TIF"> >PIC FILE= "L_2003210FI.002301.TIF"> LIITE II LUETTELO LAITOKSISTA >TAULUKON PAIKKA> PP: Laitos/Jalostamo